5aabe52cd93230a9bea81cd63a30945d
hvad betyder barter deals?
waimea.dk
2019.43
en “barter deal” eller byttehandel på dansk, er en aftale, hvor parterne bytter ydelser eller varer, uden at der kommer penge på bordet.
barter deals indgås af mange forskellige mennesker og virkomheder på mange niveauer. stort som småt. sådan har det været, i al den tid vi kender til.
fidusen ved byttehandler er, i modsætning til kontante handler, at varen eller ydelsen der byttes med, normalt vil have en større værdi, for den der får den, end den der afleverer den. der er fortjenesten til forskel. det gælder begge veje – for begge parters varer der byttes. på den måde opleves en barter deal ofte som en bedre handel for begge parter.
mange gange gennemføres byttehandler mellem privatpersoner og virksomheder som en form for sort betaling, men det behøver det absolut ikke ikke at være. der er i sig selv intet ulovligt i byttehandler, såfremt de registreres i regnskaberne hos begge parter, på den rigtige måde.
redzoneglobal tilbyder, som en af de få virksomheder herhjemme, vores produkter og services på barter deals, i de tilfælde hvor et fornuftigt arrangement kan skrues sammen til begge parters tilfredshed. men som så mange andre, er vi kræsne med, hvad vi bytter med – det skal virkelig være noget, vi kan bruge og ikke som vi f.eks. er blevet foreslået: biludstødninger, mexicanske lerovne, dårlige pornoblade og lignende.